Rijeka, 22. veljače 2021.g.

**POZIV NA KONFERENCIJU ZA MEDIJE**

**NAJAVA IZLOŽBE „CRVENA ŠKOLA“ DUBRAVKE UGREŠIĆ**

**U utorak, 23. veljače 2021.g. u 11.00 sati u Filodrammatici** (Korzo 28, 1. kat, velika dvorana) **održat će se konferencija za medije na kojoj će biti najavljena izložba „Crvena škola“ Dubravke Ugrešić, dio programa Dopolavoro, Rijeke 2020 – Europske prijestolnice kulture.**

**Na konferenciji za medije govorit će:**

* **Davor Mišković**, Drugo more
* **Emina Višnić**, Rijeka 2020
* **Petar Milat**, Multimedijalni institut, Zagreb
* **Nina Bačun** i **Roberta Bratović**, dizajnerice postava izložbe, kolektiv Oaza, Zagreb

Izložba „Crvena škola“ proslavljene hrvatske književnice, esejistice i prevoditeljice Dubravke Ugrešić, kojom se autorica predstavlja u jednom drugom žanru, bit će otvorena u četvrtak, 25. veljače 2021.g. u 19.00 sati u riječkoj Galeriji Filodrammatica.

Početkom rata u Jugoslaviji 1991. godine u rukama Dubravke Ugrešić slučajno se našla školska početnica koja je prema godini izdanja lako mogla biti i njezina te su pred književnicom najednom iskrsnula dva svijeta — davni, zaboravljeni svijet početnice koji je obećavao sretnu budućnost i drugi, zbiljski, sadašnji, koji je tu budućnost brutalno osporavao. Ta epizoda potakla je Dubravku Ugrešić na skupljanje početnica, a rezultirala je nizom tekstova i vizualnih radova koji se predstavljaju na ovoj izložbi i u popratnom katalogu.

Izložba će se moći besplatno razgledati do 26. ožujka 2021.g., u radno vrijeme Galerije: od ponedjeljka do subote između 16.00 i 20.00 sati.

Organizatori izložbe „Crvena škola“ su Drugo more (Rijeka) i Multimedijalni institut (Zagreb), dok dizajn postava izložbe potpisuju Nina Bačun i Roberta Bratović (kolektiv OAZA) te Ela Meseldžić.

Unaprijed zahvaljujem na dolasku.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42